CELEX: 32004R2063
Language: et
Date: 2004-11-30 00:00:00
Title: Komisjoni määrus (EÜ) nr 2063/2004, 30. november 2004, millega Portugali lipu all sõitvatel laevadel keelatakse tursapüük

2.12.2004   
            
            
               ET
            
            
               Euroopa Liidu Teataja
            
            
               L 357/17
            
         
      KOMISJONI MÄÄRUS (EÜ) nr 2063/2004,
   30. november 2004,
   millega Portugali lipu all sõitvatel laevadel keelatakse tursapüük
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, (1) ja eriti selle artikli 21 lõiget 3,
   ning arvestades järgmist:
   
               (1)
            
            
               Nõukogu 19. detsembri 2003. aasta määruses (EÜ) nr 2287/2003, millega määratakse 2004. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (2) kehtestatakse tursa 2004. aasta kvoodid.
            
         
               (2)
            
            
               Selleks, et tagada kvootidega reguleeritavate kalavarude koguselisi piiranguid käsitlevate sätete täitmine, peab komisjon kindlaks määrama kuupäeva, millest alates loetakse kvoot liikmesriigi lipu all sõitvate laevade saakide põhjal ammendatuks.
            
         
               (3)
            
            
               Komisjonile edastatud teabe kohaselt on Portugali lipu all sõitvad või Portugalis registreeritud laevad täitnud neile 2004. aastaks määratud kvoodi tursapüügiks ICES I alapiirkonnas, II b rajoonis. Portugal on keelustanud nende varude püügi alates 27. oktoobrist 2004. See kuupäev tuleks ka käesolevas määruses aluseks võtta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Portugali lipu all sõitvad või Portugalis registreeritud laevad on täitnud Portugalile 2004. aastaks määratud kvoodi tursapüügiks ICES I alapiirkonnas, II b rajoonis.
   Portugali lipu all sõitvatel või Portugalis registreeritud laevadel on keelatud tursapüük ICES I alapiirkonnas, II b rajoonis, samuti on pärast käesoleva määruse kohaldamiskuupäeva keelatud eespool nimetatud laevade püütud kõnealuste kalavarude pardal hoidmine, ümberlaadimine ja lossimine.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse alates 27. oktoobrist 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2004
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  EÜT L 261, 20.10.1993, lk 1. Määrust on viimati muudetud määrusega (EÜ) nr 1954/2003 (ELT L 289, 7.11.2003, lk 1).
   
      (2)  ELT L 344, 31.12.2003, lk 1.